દરમિયાન શિવપાલ યાદવે પાર્ટીમાંથી હાંકી કઢાયેલા નેતા રામગોપાલ યાદવ પર નિશાન સાધતાં જણાવ્યું હતું કે બિહારની ચૂંટણી વખતે પણ મેં આવી કોશિશ કરી હતી પણ સીબીઆઈના ડરથી રામગોપાલે મારા પ્રયાસો પર પાણી ફેરવી દીધું હતું. તેમણે અખિલેશને ટકોર કરતા જણાવ્યું હતું કે તેઓ તેમના પિતાનું સન્માન કરે. તેમણે જે ધારાસભ્યો શિસ્તભંગ કરશે તેમની સામે કાર્યવાહી કરાશે તેમ જણાવ્યું હતું. મુખ્યપ્રધાન પદના ઉમેદવાર અંગે તેમણે જણાવ્યુ કે હું પણ આ મુદે નેતાજીના વિચાર સાથે સંમત છુ. ચૂંટણી બાદ જ ધારાસભ્યો જ મુખ્યપ્રધાન નકકી કરશે.